**DRUGA SKUPŠTINA GRAĐANA MOSTARA**

**27.01. – 18.02.2024. godine**

**FINALNE PREPORUKE**

**Tema:** Turisti ostaju kratko u Mostaru i tako ne donose značajan prihod Gradu. Kako možemo postići da tursiti u Mostaru borave duže i time doprinesu gospodarskom razvitku Grad Mostara?

U januaru i februaru 2024. godine, 32 građana i građanki Mostara sudjelovali su u drugoj Skupštini građana Mostara. Kroz participativni i deliberativni pristup, članovi i članice Skupštine građana Mostara zajedničkom energijom i predanim radom dali su smjernice nadležnim gradskim vlastima kroz 29 preporuka, odgovarajući na pitanje: ***Turisti ostaju kratko u Mostaru i tako ne donose značajan prihod Gradu.*** ***„Kako možemo postići da turisti u Mostaru borave duže i time doprinesu gospodarskom razvitku Grada Mostara?***

U organizaciji Gradske uprave Mostara i podršku Kongresa lokalnih i regionalnih vlasti Vijeća Europe, članovi i članice Skupštine su tijekom šest dana imali priliku čuti izlaganja domaćih eksperata, akademske zajednice, predstavnika gradske administracije, zainteresiranih strana povodom teme druge Skupštine građana Mostara.

Izlaganja su imala za cilj pružiti članovima i članicama Skupštine građana Mostara sve relevantne informacije kako bi kroz deliberativni proces kreirali zajedničke preporuke čijom implementacijom će se stvoriti povoljnije okruženje za duži boravak turista u Gradu Mostaru.

Sljedeće preporuke rezultat su predanog grupnog rada, sinergije i istinske želje članova i članica Skupštine građana Mostara da kroz mehanizme deliberativne i participativne demokratije doprinesu rješavanju ključnih problema u Gradu Mostaru.

Transparentnost, otvorenost, inkluzivnost i odgovornost temeljna su načela dobrog upravljanja, ali i osnovna pretpostavka za unapređenje demokratskog razvoja društva Uključivanje građana i građanki u procese donošenja odluka, poput Skupštine građana Mostara, osnažuje demokratske procese i legitimitet nadležnih institucija, što doprinosi stvaranju kvalitetnijih politika od javnog interesa i interesa građana i građanki Mostara.

Na sljedećim stranicama nalazi se pregled preporuka upućenih Gradskom vijeću Grada Mostara i Gradskoj upravi Grada Mostara. Svaka navedena preporuka je, u skladu sa Pravilnikom Skupštine građana Mostara, dobila 2/3 podršku prisutnih članova i članica Skupštine građana Mostara, a pored svake preporuke je naveden i postotak ostvarene podrške.

**Tematska oblast: Turistička ponuda i uloga Turističke zajednice Grada Mostara**

|  |  |  |
| --- | --- | --- |
|  | **PREPORUKA** | **PODRŠKA %** |
| **1.** | Formirati odbor Gradskog Vijeća za tretiranje pitanja turizma, koji će biti sastavljen od najmanje po jednog vijećnika iz svakog gradskog područja | **84.38** |
| **2.** | Najmanje jednom kvartalno održavanje sjednica odbora Gradskog vijeća za tretiranje pitanja turizma uz obavezno učešće, što podrazumijeva i mogućnosti predlaganja, javnog, privatnog i nevladinog sektora | **96.88** |
| **3.** | Standardizacija, poticanje i promoviranje autohtonih proizvoda uz uvažavanje međunarodnih standarda | **96.88** |
| **4.** | Uređenje i održavanje rijeka, jezera, i zelenih površina Grada Mostara | **100.00** |
| **5.** | Izrada registra smještajnih kapaciteta sa svim validinim (cijena, broj mjesta) informacijama i njegova dostupnost | **93.75** |
| **6.** | Implementiranje finansijskih sredstava za revitalizaciju i održavanje spomenika baštine (Partizansko spomen groblje, Cimska bazilika, stečci, aleja platana) | **84.38** |
| **7.** | Regulisanje rada i zaštita certificiranih turističkih vodiča Grada Mostara | **96.88** |
| **8.** | Poboljšan rad turističke inspekcije | **96.88** |
| **9.** | Uvođenje obaveznog standardizovanog mobilijara na području Starog Grada | **90.63** |
| **10.** | Izrada Analize tržišta vezanog za deficitne kadrove i uključivanje obrazovnih institucija koje su vezane za tu branšu | **90.63** |
| **11.** | Pronaći rješenje za Hotel Marriott | **87.50** |

**Tematska oblast: Organizacija i rad Turističke zajednice Grada Mostara**

|  |  |  |
| --- | --- | --- |
|  | **PREPORUKA** | **PODRŠKA %** |
| **12.** | Organizaciju, sistematizaciju i zapošljavanje u Turističku zajednicu Grada Mostara voditi interesima i kriterijima stručnosti, obrazovanja i dosadašnjim radom iz oblasti turizma | **96.88** |
| **13.** | Kod izrade Strategije razvoja turizma Grada Mostara angažovati i međunarodne stručnjake iz oblasti turizma | **68.75** |
| **14.** | Uvesti kontinuirano obavještavanje javnosti o radu i rezultatima Turističke zajednice Grada Mostara | **93.75** |

**Tematska oblast: Transport u funkciji turizma**

|  |  |  |
| --- | --- | --- |
|  | **PREPORUKA** | **PODRŠKA %** |
| **15.** | Održavanje gradskih autobuskih linija cijelu godinu | **78.13** |
| **16.** | Uvođenje dvije dnevne linije (u turističkoj sezoni) minibuseva za turističke destinacije kao što su Fortica, Ruište, Goranci | **81.25** |
| **17.** | Uvođenje info displeja te obnova i održavanje autobusnih stajališta na turističkim mjestima u Gradu Mostaru | **100.00** |
| **18.** | Uvođenje ponude u MostarPass turističke autobusne linije | **84.38** |
| **19.** | Izgradnja žičare(a) kao dio turističke ponude | **84.38** |
| **20.** | Uvođenje dodatne (kružne) noćne autobuske linije (do 24 h) tokom turističke sezone | **71.88** |
| **21.** | Ugradnja i održavanje dodatne prometne signalizacije (i putokaza) za turistička odredišta | **96.88** |
| **22.** | Uvođenje mapa Grada Mostara sa naznačenim turističkim atrakcijama na svim turistički značajnim autobusnim stajalištima | **100.00** |
| **23.** | Sanacija lokalnih cestovnih puteva, pješačkih i biciklističkih staza u nadležnosti Grada Mostara | **96.88** |
| **24.** | Upućivanje inicijative prema nadležnim federalnim institucijama za uvođenje adekvatnih (npr. satnica polazaka, veći broj polazaka) željezničkih linija za Čapljinu i Sarajevo kroz cijelu godinu | **87.50** |
| **25.** | Uvođenje autobusne linije Grad Mostar – Aerodrom Mostar koja je prilagođena satnicama polijetanja i slijetanja novih avio linija | **78.13** |

**Tematska oblast: Digitalno prisustvo i objava informacija o turističkoj ponudi Mostara**

|  |  |  |
| --- | --- | --- |
|  | **PREPORUKA** | **PODRŠKA %** |
| **26.** | Uspostavljanje organizacione jedinice u okviru Turističke zajednice Grada Mostara koja će se baviti digitalizacijom i marketingom npr. promocija Grada Mostara na Tripadvisoru, Youtube, Google, Blog Forum za upoznavanje grada i širenje priče o Mostaru na vodećim svjetskim jezicima. | **90.63** |
| **27.** | Uspostavljanje web aplikacije za informisanje turista koja će objediniti informacije o turističkim atrakcijama, ugostiteljskim objektima, praktičnim informacijama, mogućnosti Mostar Pass-a, personaliziranih vodiča, recenzije i ocjene objekata i lokacija, sportova. | **87.50** |
| **28.** | Planiranje financijskih sredstava i uređenje lokaliteta za fotografisanje na značajnim turističkim lokacijama (npr. Znak na kojem piše «Najljepše mjesto za fotografiju») | **78.13** |
| **29.** | Promocija značajnih turističkih lokacija Mostara na frekventnim ulazima u Grad (npr. Bilbordi, reklamni panoi itd. | **81.25** |